Beboerhenvendelse fra Anita Pauly

Hej

Jeg talte med Heidi forleden, og lovede, at sende nærværende til jer, med mine betragtninger.

1. Det undrer mig, at Bo-Vest sender information ud om, at man kan flytte tilbage fra en specifik dato – og skal have forladt den nuværende genhusningsbolig inden en given dato, da der endnu ikke foreligger en aftale med ejendomskontoret om, hvornår der kan foretages indflytningssyn og udleveres nøgler. Beskeden i brevet er, at man skal afvente dette.
	1. Hvorfor aftaler man ikke med ejendomskontoret, hvornår de kan plotte beboeren ind i kalenderen, så alt er planlagt og tilrettelagt, før man sender brev ud? Som beboer – kan det, i værste fald, kun give bekymringer, for man kan ikke bestille hverken flyttefirma eller andet, før man har en endelig dato at handle ud fra.
	2. Ejendomskontoret må – alt andet lige – få en del unødige (og frustrerede) henvendelser fra beboere, der rykker for deres mulige indflytningsdato, og lægge et yderligere pres på kontoret?
2. I brevet er det også beskrevet, at det er Flyttefirmaet Adam, der skal varetage flytningen, og dem man skal bestille flyttekasser samt flytning ved.
	1. Hvorfor vedlægger Bo-Vest så en Flyttevejledning fra Jonas, ovenikøbet er filen navngivet \_Jonas og vejledningen har Jonas logo og adresse? Det er vel egentlig ikke helt fair overfor flyttefirmaet Jonas? OG det skaber yderligere forvirring hos beboere, når der er nævnt 2 flyttefirmaer.

Med venlig hilsen

***Anita Pauly Jensen***

*Galgebakken*

*Over 10-9A – og om lidt igen Skrænt 3-1A*

*Albertslund*

*tlf. 3077 8329*